Anouk Vetter

Anouk Vetter (s. 4. helmikuuta 1993 Ede, Gelderland, Alankomaat) on alankomaalainen seitsenottelija. Hän edustaa bredalaista AV Sprint -seuraa, ja on pituudeltaan 173 cm.

Vetter selviytyi Euroopan nuorten olympiafestivaaleilla 2009 keihäänheiton loppukilpailuun, muttei osallistunut siihen. Hän keskeytti seitsenottelun alle 20-vuotiaiden EM-kilpailuissa 2011, saman ikäluokan MM-kilpailuissa 2012 ja  alle 23-vuotiaiden EM-kilpailuissa 2013.

Vetter sijoittui seitsenottelussa seitsemänneksi Zürichin EM-kilpailuissa 2014. Hän oli  Prahan EM-hallikilpailuissa 2015 viisiottelussa kahdeksas ja saman vuoden Pekingin MM-kilpailuissa seitsenottelussa kahdestoista. Hän voitti seitsenottelun Euroopan-mestaruuden Amsterdamissa 2016 tehden uuden Alankomaiden ennätyksen 6626 pistettä. Rio de Janeiron olympialaisissa hän sijoittui kymmenenneksi. 

Vetter saavutti seitsenottelussa MM-pronssia Lontoossa 2017 Alankomaiden ennätystuloksella 6636 pistettä. Berliinin EM-kilpailuissa 2018 hän sijoittui viidenneksi. Hän keskeytti 2019 viisiottelun Glasgow'n EM-hallikilpailuissa ja seitsenottelun Dohan MM-kilpailuissa. Tokion olympialaisissa vuonna 2021 Vetter saavutti olympiahopeaa Alankomaiden ennätystuloksella 6689 pistettä. Vuonna 2022 Vetter paransi maansa ennätystä 6693 pisteeseen Götzisissä toukokuussa ja 6867 pisteeseen Eugenen MM-kilpailuissa, jossa hän saavutti hopeaa. Hän keskytti seitsenottelun Münchenin EM-kilpailuissa 2022. Budapestin MM-kilpailuissa 2023 Vetter saavutti pronssia tuloksella 6501.

 Henkilökohtaiset ennätykset 

 Ulkoradat 
LajiTulosPaikkaPäivä100 metrin juoksu11,61Mannheim9. kesäkuuta 2016200 metrin juoksu23,65Götzis29. toukokuuta 2021800 metrin juoksu2.17,71Rio de Janeiro13. elokuuta 2016100 metrin aitajuoksu13,09Tokio4. elokuuta 2021Korkeushyppy181Tampere13. heinäkuuta 2013Pituushyppy652Eugene18. heinäkuuta 2022Kuulantyöntö16,25Eugene17. heinäkuuta 2022Keihäänheitto59,81Götzis29. toukokuuta 2022Seitsenottelu6867Eugene18. heinäkuuta 2022

 Sisäradat 
LajiTulosPaikkaPäivä60 metrin juoksu7,46Amsterdam6. helmikuuta 2016800 metrin juoksu2.24,48Praha6. maaliskuuta 201560 metrin aitajuoksu8,15Apeldoorn27. helmikuuta 2022Korkeushyppy177Praha6. maaliskuuta 2015Pituushyppy642Apeldoorn20. helmikuuta 2021Kuulantyöntö15,45Apeldoorn27. helmikuuta 2016Viisiottelu4548Praha6. maaliskuuta 2015

 Lähteet 

 Aiheesta muualla 

Luokka:Alankomaalaiset yleisurheilun moniottelijat
Luokka:Alankomaalaiset olympiamitalistit
Luokka:Vuonna 1993 syntyneet
Luokka:Elävät henkilöt